הוועדה המיוחדת לבחינת בעיית העובדים הזרים, כנסת 18, פרוטוקול מספר 30, 2010-07-05 10:00

יעקב כץ: שלום לכולם, אני מתכבד לפתוח את הישיבה.

יעקב כץ: הדיון נערך על פי בקשתו של ידידי וחברי ניצן הורביץ וגם שלמה מולה לדון ברעיון מהיציאה מהרצון מהארץ של עובדים זרים אפריקנים ותיקים.

יעקב כץ: אני רוצה לעלות בדיון בוועדה שני נושאים, האחד להתייחס להצעת החוק שלכם, משרד הפנים רואה אותה בפעם הראשונה ואנחנו נצטרך לשמוע את תגובתם ולהחליט לאן ממשיכים.

יעקב כץ: הנושא השני הוא דיון בבעיה האקטואלית.

יעקב כץ: עורך דין תומר ורשה מייצג מספר של כ- 200 אנשים שהגיעו מאפריקה לישראל ומבקשים לעזוב מרצונם.

יעקב כץ: אקדים ואומר ברשותכם שבאופן כללי לגבי נושא ההגירה מאפריקה מדינת ישראל היא מדינה מאוד מוסרית, אני חושב שאפשר ללמוד ממנה ולמרות שנכנסים אליה בממוצע מדי חודש בחודשים האחרונים מתחילת שנת 2010 נכנסנו בין 1,200 לבין 1,500 אנשים, נתונים שהתקבלו מצבא ההגנה לישראל וממשרד הפנים.

יעקב כץ: צבא ההגנה קולט אותם, הוא קורא לזה קליטה ומיון, ומאז הביקור שלנו באילת התופעה הזאת הולכת ומתעצמת.

יעקב כץ: מדובר בין 12,000 ל- 15,000 אלף איש בשנה.

יעקב כץ: מדינת ישראל מעבר לכך שהיא ממיינת וקולטת ואוסרת אותם לשבוע שבועיים היא משחררת אותם לרחבי ישראל בלי כבילה ונותנת להם אשרת שהייה לשלושה חודשים, זו  אשרה הנותנת להם את האפשרות לשהות בארץ וברוב המקרים הם עובדים.

יעקב כץ: הם לא מגורשים.

יעקב כץ: אין במדינת ישראל כרגע תכנית כוללת.

יעקב כץ: יש לנו את הכבוד לארח את השר לשעבר ואת השר לעתיד חבר הכנסת מאיר שטרית.

יעקב כץ: לכבוד לנו שהגעת לישיבה.

יעקב כץ: אני אעדכן אותך כשר הפנים לשעבר, עדכנתי את הנוכחים לגבי מספר הנכנסים, מדובר על כניסת של 12,000 אן- 15,000 איש בשנה שלא כחוק.

יעקב כץ: המספר הזה הוא נתון לפי הנתונים של העדכניים שקיבלתי ממרכז המידע והמחקר של הכנסת, ממשרד הפנים ומצבא ההגנה לישראל.

מאיר שטרית: הם בעצם המסתננים.

יעקב כץ: אני מדבר כרגע רק על המסתננים ולא על האחרים.

ניצן הורוביץ: זה לא הנושא.

יעקב כץ: אני יודע אבל אני מבקש למסור את הנתונים ולהביא אותם לידיעת הנוכחים.

יעקב כץ: הם נכנסים ומדינת ישראל מטפלת בהם יפה, ממיינת ומטפלת בהם.

יעקב כץ: כרגע אין מדיניות כוללת במדינת ישראל לטיפול בבעיה כולה.

יעקב כץ: בנושא הדיון היום, אני מבקש להתחיל תחילה בבקשה של תומר ורשה אלא ניצן הורוביץ אתה רוצה שנתחיל בהצעה  שלך.

יעקב כץ: יש לי כאן מכתב משר הפנים ואני רוצה להקריא אותו.

יעקב כץ: הוא נשלח ב- 30 ביוני אבל אלי הוא הגיע אתמול אחר הצהריים.

יעקב כץ: "..

יעקב כץ: .לכבוד מר יעקב כץ יושב ראש הוועדה לבחינת בעיות  העובדים הזרים, שלום רב.

יעקב כץ: הנדון: דיון בוועדה לעובדים זרים בנושא ההצעה ליציאה מהארץ מרצון של עובדים זרים אפריקנים ותיקים.

יעקב כץ: ביום ה- 5 ביוני 2010 נקבע דיון בוועדה לענייני עובדים זרים.....

יעקב כץ: בהצעה שבנדון מדובר בהצעתו של עורך הדין תומר ורשה אשר במסגרתה מתבקש שר הפנים לתת לקבוצה של כמה מאות אפריקנים אשר שוהים בישראל שנים רבות באופן בלתי חוקי רישיון ב' 1 למשך שנה לצורך התארגנות ליציאה מישראל.

יעקב כץ: הצעה זו הופנתה אלי, וביום 2 באוגוסט 2009 קיימתי דיון בנושא והחלטתי לדחות את ההצעה.

יעקב כץ: מצורף בזה פרוטוקול דיון ממועד זה הכולל פירוט מלא של הנימוקים שהביאו לדחייתה של ההצעה.

יעקב כץ: משנדחתה ההצעה על ידי הוגשה עתירה לבית המשפט לעניינים מנהליים בירושלים.

יעקב כץ: ."      אני מניח, עורך דין תומר ורשה, שהעתירה הוגשה על ידכם.

תומר ורשה: כן.

יעקב כץ: "..

יעקב כץ: אשר החליט ביום ה- 3 בפברואר 2010 לדחות את העתירה ובערעור שהוגש לבית המשפט...

יעקב כץ: "     	גם הוא ערעור שהוגש על ידכם.

יעקב כץ: "..

יעקב כץ: נדחה אף הוא ביום 22 באפריל 2010, מצורף בזה פסקי הדין של בית המשפט לעניינים מנהליים ושל בית המשפט העליון.

יעקב כץ: .".

יעקב כץ: אגב בית המשפט העליון נתן 90 יום לפני שעוצרים ומגרשים אותם.

יעקב כץ: "..

יעקב כץ: לאור האמור לעיל נראה כי אין מקום לקיום דיון נוסף במסגרת הוועדה.

יעקב כץ: בהקשר זה חשוב להדגיש כי מכלול ההליכים שהתקיימו בנושא הביאו לכך שממילא המבקשים אשר קיבלו צווי ביניים במסגרת הטיפול המשפטי בעניינם, שוהים בישראל מאז מעוד בקשתם תקופה מקבילה לתקופה אותה ביקשו.

יעקב כץ: ."     	אתה ביקשת שנה, וגם אותי פגשת לפני חצי שנה ו עברה כבר שנה מאז שביקשת.

יעקב כץ: "..

יעקב כץ: המשך הדיונים בהצעה שנדחתה על ידי בית המשפט בשתי ערכאות משפטיות אינה ראויה.

יעקב כץ: .".

יעקב כץ: ועל אף פי שהשר אלי ישי כתב, ומאחר ומדובר בבני אדם ובבעיה ולמרות שאני שמח עורך הדין תומר ורשה, אני לא מכיר את דעותייך הפוליטיות, אבל אני שמח שאתה חושב שאני מעל בית המשפט העליון וזה מאוד מחמיא לי.

יעקב כץ: בית המשפט הוא הפוסק האחרון אבל זה מאוד מחמיא לנו שהבאת את זה לדיון בוועדה.

יעקב כץ: חשבתי למרות  תשובתו של שר הפנים כן לקיים את הדיון וכן להביא את הדברים לדיון.

יעקב כץ: בדיון היום נדון גם בהצעת החוק המוצעת לגבי יציאה מרצון.

יעקב כץ: לפני שאני אשמע את עורך הדין  תומר ורשה אני רוצה לשמוע את יוסי אדלשטיין ממשרד הפנים כדי שיאמר מה נעשה בנושא ומהן התכניות.

יעקב כץ: אחר כך נשמע את עורך הדין תומר ורשה למה בחר לפנות אלינו ולמה חושב שאני יכול לעשות משהו שלא ניתן להשיג בבית המשפט העליון.

יולי יואל אדלשטיין: בוקר טוב כבוד היושב ראש, חברי כנסת ומשתתפים.

יולי יואל אדלשטיין: רשויות המדינה עוסקות בתחום השוהים הבלתי חוקיים עם הקמת מנהלת ההגירה בשנת 2002.

יולי יואל אדלשטיין: במסגרת הפעילויות של המדינה הם מטפלים במספר תחומים ובין היתר גם ביציאה מרצון.

יולי יואל אדלשטיין: נעשו פעילויות בתחום.

יולי יואל אדלשטיין: המדינה ארגנה קבוצות ושכרה עבורם מטוסים שלמים, העמסנו את המכולות ושילמנו את כרטיסי הטיסה, הסענו אותם לשדה התעופה וגם נתנו להם כיבוד בשדה התעופה לפני הטיסה, והטיסנו אותם הביתה אחר כבוד.

יולי יואל אדלשטיין: זאת אומרת שאנחנו יודעים לעשות את זה, עשינו את זה.

יולי יואל אדלשטיין: המדינה עשתה את זה מספר פעמים.

יולי יואל אדלשטיין: זה לא חדש.

יולי יואל אדלשטיין: החידוש הוא הרעיון שהגיע איתו עורך הדין תומר ורשה, רעיון מהפכני.

יולי יואל אדלשטיין: הוא הציג אותו לפני שר הפנים דאז מר מאיר שטרית, שר הפנים דאז לא הזדהה עם הבקשה ולאחר מכן הרעיון המשיך להתגלגל הלאה.

יולי יואל אדלשטיין: היו לי מספר שיחות עם עורך הדין תומר ורשה.

יולי יואל אדלשטיין: בסופו של דבר זה הגיע לשר הפנים מר אלי ישי, התקיים דיון ומר תומר ורשה הציג את טיעוניו בפני השר, והשר לאחר ששקל את הדברים דחה את הרעיון.

יולי יואל אדלשטיין: מר תומר ורשה החליט לעתור לבית המשפט המחוזי על החלטת שר הפנים.

יולי יואל אדלשטיין: העתירה נדחתה בבית המשפט המחוזי ומר תומר ורשה החליט לערער בפני בית המשפט העליון.

יולי יואל אדלשטיין: העתירה נדחתה גם על ידי בית משפט העליון.

יולי יואל אדלשטיין: בית המשפט בפסיקתו כתב "לפיכך הערעור נדחה.

יולי יואל אדלשטיין: עם זאת נוכח ההיבטים ההומניטאריים של העניין נראה לנו כי נכון לקבוע כי המערערים ששמם מופיע בנספח א' 1 בכתב הערעור, כ- 209 לא יעצרו ולא יוצאו מהארץ בגין שהות בלתי חוקית במשך 90 ימים מהיום.

יעקב כץ: כמה ימים עברו מיום פסק הדין?

יולי יואל אדלשטיין: אני חושב שזה מסתיים ב- 22 ביולי.

יעקב כץ: ב- 22 ביולי, אתם אמורים לעלות אותם על המטוסים עם גלידות ושוקלד ולשלוח אותם.

יולי יואל אדלשטיין: רבותיי, אנחנו רואים כאן התנהלות ארוכת שנים, מר מאיר שטרית היה שר הפנים לפני כשלוש ארבע שנים, אם איני טועה.

יולי יואל אדלשטיין: זה משהו מתגלגל.

יולי יואל אדלשטיין: זאת אומרת שהאנשים האלה לכאורה כבר מנצלים את רשויות המדינה ואת הסחבת לא שנה כפי שהם ביקש אז ותומר ורשה.

יולי יואל אדלשטיין: אלא שלוש ארבע שנים הם דוחים את יצאתם בכל מיני משחקים כאלה ואחרים.

יעקב כץ: מבחינה משפטית.

יולי יואל אדלשטיין: מבחינה משפטית מי שרוצה לצאת מרצון אנחנו יודעם לעשות את זה, אנחנו יכולים לעזור גם בכרטיס הטיסה, גם לארוז את מטלטלו, אנחנו יודעים לסייע.

יולי יואל אדלשטיין: אבל כפי שהבקשה כאן מוצגת היא נראית לנו לא סבירה בעליל.

יולי יואל אדלשטיין: הם לא חוקיים והם כאן כבר עשר שנים.

יעקב כץ: לגבי 209 האנשים הרשומים בדף המצורף להחלטת בית המשפט העליון, ידוע איפה הם נמצאים, הם לא במעצר ?

יולי יואל אדלשטיין: הם לא במעצר.

יולי יואל אדלשטיין: כולם מסתובבים ברחובות, ואנחנו נצטרך לחפש אותם.

יעקב כץ: זאת אומרת, זה לא בהכרח שב- 22 ביולי הם לא יהיו פה.

יולי יואל אדלשטיין: החל מה- 22 ביולי, מי שיחליט לא לכבד את צו בית המשפט ולא יצא מרצונו.

יעקב כץ: שאלה נוספת לפני שאני עובר לשר מאיר שטרית, ואחריו תומר ורשה.

יעקב כץ: מבחינה משפטית של מדינה שפועלת כחוק, אחרי הדבר הזה אין איזה הליך שיכול לעצור את הדבר, אלא אם יש עוד משהו חוץ מהחלטתו של שר הפנים?

יולי יואל אדלשטיין: אין, חוץ מהחלטת שר הפנים.

מאיר שטרית: אני מודה לדיון ואני חושב שחשוב שמקיימים את הדיון בנושא הזה.

מאיר שטרית: אני אומר בצער, ואני ידוע כי מישהו מאוד נוקשה בנוגע לשמירת גבולות הארץ.

מאיר שטרית: בעיני חלק ממחברי הכנסת גם יותר מדי נוקשה, למשל אני התנגדתי בכל תוקף להביא את הפלשמורה לארץ, סגרתי את הדלת והחזרתי את כל המשלחת של משרד הפנים לארץ.

יעקב כץ: אגב אתם מאותה מפלגה?

מאיר שטרית: אני לא חושב שצריך להביא את כל שבטי ישראל האבודים, כל אחד שחושב את עצמו יהודי ורוצה לבוא לארץ, כמו שבט דן בסין ושבט בני מנשה מהודו, ולהציף את הארץ בכל הגויים.

מאיר שטרית: כל מי שיהודי ברוך הבא ואני לא רוצה לאבד את הזהות של מדינת ישראל, תוסיף להם עוד 300,000 שוהים בלתי חוקיים, עובדים זרים ושוהים בלתי חוקיים אחרים.

מאיר שטרית: המצב ממש קטסטרופה אני אומר את זה בצער.

מאיר שטרית: לפחות  היום רשות ההגירה שאני טרחתי להקים אותה אחרי עשר שנים שהממשלה ניסתה להקים רשות הגירה ולא הצליחה, אני בשנה שנתיים כשהייתי שר הפנים הקמתי את רשות ההגירה, דבר ששינה בסדר גודל את כל הטיפול בכל הקשור לכניסה לארץ.

מאיר שטרית: לצערי עבודתי הופסקה באמצע ולכן לא השלמתי את כל המהלכים כמו  השליטה בגבולות, הוצאת תעודות הזהות, תפיסת הגבולות על ידי משרד הפנים על פי החלטת הממשלה.

מאיר שטרית: זה עדיין לא קרה והמדינה פרוצה ואני אומר את זה בצער.

מאיר שטרית: אני אומר בצער שהיום גורמי האכיפה של רשות ההגירה לא זוכים לגיבוי המוחלט של הממשלה.

מאיר שטרית: במקום לחזק את ידיהם עושים להם צרות ומציקים להם בצורה פראית, דבר שמטרפד באמת את היכולת שלהם להוציא מהארץ את אלה שאינם ראויים.

מאיר שטרית: אוסיף משפט אחד בנושא הזה.

יעקב כץ: רק תאשר את מה שאמר יוסי אדלשטיין שתומר ורשה ביקר אצלך.

מאיר שטרית: בוודאי.

מאיר שטרית: לאחרונה נודע לי ומר יוסי אדלשטיין יוכל לאשר או להכחיש, שהיום אחד התרגילים הברורים של אדם שנכנס למדינה וסיים את עבודתו, כלומר אחד שעבד חמש שנים וקיבל את האישור, אחרי חמש שנים הוא פתאום מודיע שהוא פליט.

מאיר שטרית: משרד הפנים במקום לקחת אותו ולשים אותו על מטוס ולשלוח אותו הביתה נותן לו זמן עוד שישה חודשים לבדיקה, ואחר כך הם מערערים בבית משפט ונשארים.

מאיר שטרית: איזה פליט?

מאיר שטרית: אדם שעבד כאן חמש שנים פתאום הוא נעשה פליט אחרי שנים?

מאיר שטרית: קיבל משכורת, יצא לחופשות שלח את הכסף למשפחה שלו.

יולי יואל אדלשטיין: לא אמרתי שהוא היה פה חמש שנים, הוא לפני שלושה חודשים היה בחופשה בבית וחזר חזרה.

מאיר שטרית: הוא פתאום נהייה פליט?

מאיר שטרית: איך אתם נותנים לזה לקרות?

יולי יואל אדלשטיין: זה הפרדוקס של העניין.

מאיר שטרית: למה אתם נותנים לזה יד?

מאיר שטרית: אם הבנתי נכון לכם במשרד הפנים יש וועדה שאמורה להחליט בבקשות הערעור שלהם.

מאיר שטרית: למה הוועדה הזאת לא יושבת מהבוקר עד הערב ומחליטה במקום?

מאיר שטרית: מה הבעיה?

יולי יואל אדלשטיין: אבל חבר הכנסת מאיר שטרית אנחנו צריכים לבוא ולראיין כל מבקש מקלט כזה.

מאיר שטרית: על הסף.

מאיר שטרית: מה זה פליט אחרי שעבד כאן חמש שנים?

יעקב כץ: יוסי אדלשטיין, כבר קרה מקרה של אדם שעבר את הסף שלא גורש אחר כך?

מאיר שטרית: זה לא אחד או שניים.

מאיר שטרית: כל העובדים הזרים למדו את זה, כל מי שמסיים את החמש שנים מודיע שהוא פליט.

ניצן הורוביץ: זה לא נכון.

ניצן הורוביץ: כל מי שמסיים חמש שנים אומר שהוא פליט?

יעקב כץ: נציג מרכז המידע והמחקר שלנו, אומר לי שזו מאסה.

ניצן הורוביץ: הם לא רוצים להגדיל את המכסות כי הם אומרים שהם חוזרים כמו ילדים טובים הביתה.

ניצן הורוביץ: אז צריך להגדיל.

מאיר שטרית: אני מגיע לנושא.

מאיר שטרית: אין סתירה בין כל מה שאמרתי עד עכשיו לסיפור הזה.

יעקב כץ: אתה מבין החתומים עליו.

מאיר שטרית: בוודאי.

מאיר שטרית: פנה אלי בזמנו עורך דין תומר ורשה, הזמנתי אותו לפגישה, שמעתי את הרעיון שלו, אני מודה שלא דחיתי אותו על הסף והסכמתי לבדוק את העניין והתכוונתי לעשות פעולות כי הרעיון נראה לי טוב.

מאיר שטרית: אם יש קבוצה שממילא לא מצליחים לגרש אותה, עובדה שאנחנו לא מצליחים לגרש אותם - - -

יולי יואל אדלשטיין: מצליחים.

מאיר שטרית: בעייני כנראה לא מספיק.

מאיר שטרית: אבל אם יש אנשים שהם ממילא בלתי חוקיים ואפשר להביא אותם למסגרת שנותנת להם שנה זמן תוך הפקדת ערבות בנקאית, זה היה הרעיון, להפקיד ערבות בנקאית שהם יצאו מהארץ בזמן נקוב ואם הם לא יוצאים יהיה ניתן לגרש אותם והם חותמים על זה בהסכמה.

יעקב כץ: מדובר על קבוצה קטנה מאוד, כי מי יסכים לצאת?

יעקב כץ: זו קבוצה תיאורטית ואנחנו לא יודעים אם היא קיימת.

אורי אורבך: יש נתונים כמה עוזבים היום מרצון?

מאיר שטרית: אני לא יודע.

יעקב כץ: יוסי אדלשטיין, כמה עוזבים היום מרצון?

יולי יואל אדלשטיין: ייחדנו גוף שהיא יחידת משנה שעוסקת בעזיבה מרצון, כל מי שרוצה יכול לפנות אליהם והם יסייעו כמיטב יכולתם ליציאתו מרצון.

מאיר שטרית: נותנים להם פרק זמן?

יולי יואל אדלשטיין: לאלה יש כבר ארבע שנים פסק זמן.

מאיר שטרית: אומרים כאן דברים ובצדק שהיה להם ארבע שנים, אבל לא נעשה איתם שום הסדר וזה ההבדל.

מאיר שטרית: אילו היה נעשה איתם הסדר אולי היינו מצליחים להוציא.

מאיר שטרית: אותה קבוצה של כ- 100 או 200 איש שהייתה חותמת, צריך למצוא דרך איך לסגור את זה מכל הפינות שלא אי כוונות.

מאיר שטרית: אז לדעתי הרעיון שווה ניסוי.

מאיר שטרית: אם יש 100 אנשים כאלה שווה לעשות ניסוי ולראות ש- 100 אנשים יוצאים מהארץ בין אם זה באמצעות ערבות בנקאית או בלקיחת חלק מהמשכורות והפקדה לטובתם עד שהם יעזבו את הארץ.

מאיר שטרית: יש כל מיני שיטות לעשות את הניסוי.

מאיר שטרית: אני גם הייתי מוריד אותם מהמכסה של העובדים הזרים של אותה שנה.

יולי יואל אדלשטיין: אבל כבודו, הם לא עובדים זרים, אני ממש מצטער.

מאיר שטרית: הם לא עובדים זרים?

יולי יואל אדלשטיין: הם לא עובדים זרים, הם שוהים בלתי חוקיים, הם גם לא הגיעו לפה כעובדים זרים.

מאיר שטרית: אז מה הם עושים בארץ?

יולי יואל אדלשטיין: הם עובדים בארץ אבל הם לא עובדים זרים.

יעקב כץ: כבוד השר לשעבר וכבוד השר לעתיד יש כאן בלבול, אבל המציאות שאנחנו מערבבים כאן בין עובדים זרים וכל מיני שוהים בלתי חוקיים כולל המסתננים.

מאיר שטרית: כבוד היושב ראש, אני מתכוון למסתננים לאלה שנכנסו ושממילא המדינה נכשלה בעצירת הגבולות שלה, לאותם מסתננים שנכנסו לארץ, אני קורא להם מסתננים חוץ מה- 600 מדרפור שהסכמתי לתת להם מעמד של פליטים, כל היתר שישבו בכלא,  הדרך היחידה לשחרר אותם מהכלא הייתה לתת להם אישורי עבודה.

יולי יואל אדלשטיין: זה לא אישור עבודה אלא אישור שהייה.

מאיר שטרית: נתנו להם גם אישורי עבודה מתוך ידיעה, הרי מבחינתי אותו מסתנן הוא עובד, אני רוצה להחליף עובד זר בחקלאות או בבניין ואת המכסה הזאת אני מוריד מאותה מכסה שהוא נכנס לעבוד בה.

מאיר שטרית: ואחרי שנה יצאו 200 מרצון.

מאיר שטרית: שווה לעשות ניסוי כזה ולבחון אם זה עובד.

יעקב כץ: נראה לי שערבבנו מין שבאינו מינו, בואו נתמקד בהצעה.

ניצן הורוביץ: אולי אני אציג את העניין.

יעקב כץ: אנחנו נאפשר לתומר ורשה לומר כמה מילים ואחר כך חבר הכנסת שלמה מולה ואחר כך אתה.

ניצן הורוביץ: הנושא של תומר ורשה והנושא הזה זה אותו נושא בדיוק.

ניצן הורוביץ: צריך כאן להסביר כי יש כאן בלבלול בכל העניין.

ניצן הורוביץ: אנחנו מדברים כאן בניגוד לדיונים הקודמים.

ניצן הורוביץ: בוועדה הזאת כל הזמן מדברים על הגדלת מכסות ועל הבאת עובדים זרים וזה לחם חוקה של הוועדה.

ניצן הורוביץ: כאן אנחנו מדברים על אנשים שמעוניינים לעזוב, לצאת.

יעקב כץ: שמעוניינים לעזוב וכבר ארבע שנים הם נמצאים כאן, אני לא יודע אם תומר ורשה מחייך או בוכה כשאתה אומר את זה.

ניצן הורוביץ: כאן יש נקודה שאם אני אל אגיד אותה הדיון יישאר כל הזמן באוויר.

ניצן הורוביץ: כדי שהם יעזבו למדינה שלישית, יהגרו מכאן למדינה שלישית הם צריכים לצאת עם מעמד חוקי, אתה מבין את העניין?

ניצן הורוביץ: זו נקודת המפתח כאן.

ניצן הורוביץ: שום מדינה, לאלה שיש להם למשל  משפחה בצרפת והם רוצים לצאת מכאן לצרפת, פורמאלית הם לא יכולים לקבל ויזה מצרפת למרות שיש להם שם משפחה כי כאן הם במעמד בלתי חוקי.

ניצן הורוביץ: כשאתה בא ממעמד בלתי חוקי אתה לא יכול לבקש  לצאת למדינה שלישית.

ניצן הורוביץ: הרעיון כאן, גם הרעיון שלו וגם בהצעת החוק, לאפשר לתקופה מוגבלת של זמן מסוים כמו חצי שנה לתת להם ויזה כנגדה הם מפקידים ערבויות כספיות לצורך הבטחת עזיבתם, אז עם הויזה הזאת שבידיהם לתקופה מוגבלת הם יכולים להגיש בקשת הגירה למדינה אחרת.

ניצן הורוביץ: זה פה ביסוד העניין.

שלמה מולה: אני רוצה לשאול אותך והיה ומישהו לא מצליח?

ניצן הורוביץ: אני רוצה להסביר.

ניצן הורוביץ: זה שיוסי אדלשטיין אומר שהם ארבע שנים או יותר, הם הרבה זמן אבל הם במעמד בלתי חוקי.

ניצן הורוביץ: כדי שהם יוכלו לעזוב אתה צריך לתת להם לתקופה מוגבלת מעמד חוקי.

ניצן הורוביץ: לא מעמד חוקי כאזרח מדינת ישראל שיצביע בבחירות לכנסת, אלא ויזה מוגבלת.

ניצן הורוביץ: המעמד הזה הוא מוגבל, כאן זה לא רק התחייבות מצדו ופיקוח שהוא יעזוב.

ניצן הורוביץ: הוא מפקיד ערבות והוא גם חותם על הצהרה שהוא לא יוכל ולא יהיה רשאי לבקש שום הארכה ומעמד נוסף מעבר למה שניתן לו לאותו פרק זמן נוסף.

ניצן הורוביץ: לכן זה נותן את הבטחון.

ניצן הורוביץ: כשאנחנו מדברים עם אותם אנשים שנמצאים כאן ישנן שלוש אופציות, אופציה אחת – לגרש באופן שמשרד הפנים אולי מעוניין לאכוף את כל החוקיים להוציאם, גם זה דבר מסובך ויקר.

יעקב כץ: אתה לא בא לפתור את הבעיה של תומר ורשה עם ה- 209, זה לעתיד, כי זה אמור להסתיים בעוד שבוע.

ניצן הורוביץ: עובדה שעד עכשיו משרד הפנים לדורותיו לא הצליח לעשות את זה.

ניצן הורוביץ: לכן אנחנו מדברים על זה כי אם הוא היה מצליח לא הייתה בעיה.

ניצן הורוביץ: דבר שני והאופציה האחרת, היא לא לגרש אף אחד ושיישאר פה, כל מי שנשאר נשאר, חוקי לא חוקי נשאר.

ניצן הורוביץ: יש את האופציה השלישית ואנחנו מנסים ללכת בה.

יולי יואל אדלשטיין: הם יישארו ואנחנו נצא מפה.

ניצן הורוביץ: אנחנו מעוניינים לעודד יציאה מרצון.

ניצן הורוביץ: הרי גם אתה תסכים איתי כי ברגע, אני יודע שאתה מסכים איתי, כי ברגע שהבנאדם מסכים לעזוב מרצונו אז חלק מהבעיות שאתם צריכים להתמודד איתן, הכלא, הכספים, המעצרים לא יהיה קיים כי האדם רוצה לעזוב.

ניצן הורוביץ: אבל כדי שהוא יוכל לעזוב אתם צריכים לתת לו לפרק זמן את האפשרות להיות כאן במעמד רשמי מסוים תוך הפקדת ערבות ואז הוא עוזב בצורה מסודרת.

ניצן הורוביץ: אתם גם לא מסוגלים להתמודד עם זה ומה אתם מספרים סיפורים שאתם יכולים להתמודד עם כל הבעיה.

ניצן הורוביץ: עובדה, כמה זמן האנשים האלה נמצאים ולא הצלחתם להתמודד.

ניצן הורוביץ: זו דרך שתאפשר להם לעזוב ולעזוב בצורה מכובדת ומאורגנת.

מאיר שטרית: מה קורה אם הם לא מקבלים אשרה למדינה האחרת?

יולי יואל אדלשטיין: כבוד חבר הכנסת מאיר שטרית, אני רוצה להעיר הערה אחת, מי שרואה מה קורה היום בעולם המערבי.

יולי יואל אדלשטיין: אני לא רואה שום מדינה שמעניקה אשרות כניסה לאף אחד, לא אחת רבותיי.

יולי יואל אדלשטיין: אני חבר בפורום של האיחוד האירופי.

יולי יואל אדלשטיין: האיחוד האירופי רוצה לשלוח אותם אלינו, לא לקבל.

יולי יואל אדלשטיין: לכן הם החמירו ואם תראו מה קורה באירופה תחשבו שאנחנו במדינת ישראל בפיגור של עשרים שנה.

יולי יואל אדלשטיין: רבותיי הם לא יקבלו, ואף אחד לא ייתן להם ויזה, זו אשליה אחת גמורה.

יולי יואל אדלשטיין: שיבוא תומר ורשה ויביא לי מסמך מאיזו שגרירות שהוא רוצה שנותנים לו.

יעקב כץ: בוא נשמע את תומר ורשה.

יעקב כץ: קודם כל תסביר בזכות מה זכיתי שתחשוב שתצליח פה במה שלא הצלחת בבית המשפט העליון, באת אלי.

תומר ורשה: קודם כל נעמיד דברים על דיוקם.

תומר ורשה: אנחנו לא מסתובבים עם הסיפור הזה ארבע שנים כמו שיוסי אדלשטיין אמר.

תומר ורשה: הפנייה הראשונה לשר מאיר שטרית הייתה לפני כשנה וחצי בדיוק בינואר 2009, ממש לפני פיזור הכנסת.

תומר ורשה: זה היה לפני הבחירות והטיפול נבצר ממנו.

תומר ורשה: אנחנו הגענו לבתי המשפט משום ששר הפנים, להערכתנו, לא שקל את ההצעה בכובד הרוב ובשיקול הדעת שנדרש ולא אפשר לנו להציג את הדברים.

תומר ורשה: זו הייתה עתירה מנהלת סביב שיקול הדעת ובית המשפט העליון לא דחה אלא בא ואמר שזו החלטה של המחוקק ושל הממשלה.

יעקב כץ: אני מבקש לקרוא את ההחלטה של בית המשפט העליון.

תומר ורשה: ברשותך אני אסביר.

יעקב כץ: אתה אל תסביר, אתה אמרת מלה.

תומר ורשה: בית המשפט אמר לא להתערב בשיקול הדעת של השר ולמעשה הפנה אותנו להמשיך בכלים הפרלמנטאריים.

יעקב כץ: ברשותך אני מבקש להקריא את המילים שלו.

יעקב כץ: פסק הדין של בית המשפט העליון.

יעקב כץ: מאיר שטרית אתה היית גם שר המשפטים.

יעקב כץ: "חרף טענותיו בכתב ובעל פה של בא כוח המערערים, לא מצאנו בסיס לערור.

יעקב כץ: המערערים לא הצביעו על עילה המצדיקה התערבות של בית המשפט בהחלטה של שר הפנים".

יעקב כץ: נתנו לך 90 יום.

תומר ורשה: בית המשפט מתערב בהחלטות מנהליות כאשר הן לא סבירות.

תומר ורשה: למעשה בית המשפט בא ואמר שצריך להמשיך בכלים הפרלמנטאריים.

יעקב כץ: איפה כתוב להמשיך בכלים הפרלמנטאריים?

יעקב כץ: אני שמח כי אני רוצה שזה יהיה כתוב שם.

יעקב כץ: אני הצעתי הצעת חוק והצעת החוק שלי הובאה לכנסת ונדחתה, הרי אנחנו כולנו אנשים שומרי חוק והכל זה רק חוק חוק, הולכים לישון עם החוק קמים בבוקר עם החוק ובית המשפט בראש שמחתנו ואין לנו דבר שאנחנו מכבדים אותו יותר מבית המשפט העליון.

יעקב כץ: אני מבקש להבין עורך הדין תומר ורשה איך שמת אותי מעל בית המשפט העליון.

מאיר שטרית: המרווח המשפטי מיותר, בית המשפט לא יתערב בהחלטת שר, שיקול הדעת הוא של השר וחבל לכם על הכסף וחבל על המאמץ בכיוון המשפטי.

מאיר שטרית: זה לא ילך.

מאיר שטרית: הכנסת היא לא דרך עוקפת שר.

מאיר שטרית: זה באמת לשיקול דעתו של שר הפנים ואם שר הפנים היה מסכים איתך, בזמני כשהעלתם את הרעיון הוא נראה לי חיובי ורציתי לסגור את הפינות ולצאת לדרך.

מאיר שטרית: לצערי הכנסת התפזרה.

מאיר שטרית: אני מבין שדעתו של שר הפנים שלילית והוא אמר אותה חד וחלק, אתם יכולים לפנות אליו ולבקש לשקול מחדש את עמדתו, יענה לכם בסדר ואם הוא יענה שלילי דעו שזה נגמר.

ניצן הורוביץ: תסביר את לב העניין.

תומר ורשה: לכן הוגשה בעצם הצעת חוק.

תומר ורשה: אני אסביר.

תומר ורשה: בשמונה השנים מאז הוקמה מנהלת ההגירה, בשמונה שנים מאז שאני עורך דין בתחום, המספרים של השוהים הבלתי חוקיים בישראל הם במאות אלפים, 200, 300 ו- 400 אלף איש.

תומר ורשה: כמה שרשות ההגירה מנסה להפחית את המספר ועם כל הכלים הטובים זה לא מצליח.

תומר ורשה: זה לא מצליח כי זה עניין מתמטי, נכנסים עוד אנשים ולא יוצאים מספיק.

תומר ורשה: אף אחד כאן לא מנסה לחתור תחת מדיניות המדינה לצמצום ולהפחית את מספר הזרים, שזה יהיה ברור.

תומר ורשה: להיפך, באים ואומרים היות ובכלים הקיימים זה לא מצליח בואו ונחשוב על פתרונות נוספים שבאותו פרק זמן יביאו להפחתה נוספת של הזרים ואולי גם בדרך יותר הומניטארית, יעילה, אנושית וכדומה.

תומר ורשה: בוא נבחין בין המסתננים האפריקנים שמגיעים היום רובם ממדינות מקלט כמו אריתריאה וסודן שמדינת ישראל מכירה בהם ונותנת להם מעמד.

יעקב כץ: היא לא נותנת להם מעמד.

תומר ורשה: הגנה זמנית ואשרות שהות בישראל.

תומר ורשה: הם אלה שמגיעים היום.

תומר ורשה: אני אומר שאם רוצים להפחית את ההסתננות ממצרים, חומה וגבול הם הדרך היחידה.

תומר ורשה: אבל אנחנו מדברים כאן על קהילות אחרות, קהילות ששוהות בארץ שלא הסתננו לא היום ולא אתמול - - -

יעקב כץ: סליחה, אני רוצה להיפרד מהשר לשעבר מאיר שטרית.

יעקב כץ: שימחת אותנו מאוד ואתה מוזמן תמיד.

תומר ורשה: מדובר בקהילות שהגיעו כתיירים לפני הרבה מאוד שנים ועוד לפני שהוקמה משטרת ההגירה בכלל והם שוהים הרבה שנים ורוצים לעזוב.

תומר ורשה: כמו שחבר הכנסת ניצן הורוביץ אמר הנקודה המהותית בכל הסיפור היא האשרות.

תומר ורשה: אם יש כאן קבוצה של מאות ואלפים של שוהים ותיקים, למה הם פה, ולמה הם מבקשים שנה?

תומר ורשה: זה לא שבעוד שנה מצבם בארץ ישתפר.

תומר ורשה: הם אומרים שתוך שנה יעזבו, מוכנים לתת פרטים אישיים, לעשות ביומטרי, למסור ערבות, לחתום על תצהיר וכדומה.

תומר ורשה: היום הם במדינת ישראל אנונימיים.

תומר ורשה: אם היום יוסי אדלשטיין רוצה לגרש אותם הוא צריך לשלוח צוותים ולחפש ואולי הוא ימצא אותם בעוד שנה אולי בעוד עשר שנים כי הם כבר פה עשר וגם חמש עשרה שנה, זה לא עובד, מצד שני הם מוכנים להקריב ולתת מרצונם את כל הפרטים האישיים.

שלמה מולה: כמה יש כאלה?

שלמה מולה: אם הצעת החוק תעבור או שתמצא דרך, אתה אומר שאתה רוצה לעזור לרשות ההגירה, אתה אומר שאתה רוצה לייעל להם את העבודה.

שלמה מולה: אתה יכול להתחייב על מספר כלשהו או לתת הערכה.

שלמה מולה: השאלה היא יותר קרדינאלית, מה קורה במצב שבו אדם לא מקבל אף זימון ואין מדינה שקולטת אותו.

שלמה מולה: מה אתה עושה איתו אז?

יולי יואל אדלשטיין: מאיפה הבטחון שתוך שנה הוא יקבל?

תומר ורשה: השאלה הלא פחות חשובה שצריכה להישאל היא מה יש למדינת ישראל להפסיד במהלך הזה.

תומר ורשה: עכשיו אני אענה.

תומר ורשה: אלי פנה איגוד העובדים האפריקנים, זו עמותה רשומה בישראל וותיקה מאוד, עם קבוצה שלמעלה מ- 200 אפריקנים וזה ההסדר שהם ביקשו.

תומר ורשה: הצעת חוק מדברת על הוותיקים ששוהים בישראל מעל שש או שבע שנים ואילך והם עדיין כאן.

תומר ורשה: הצענו פיילוט שמדבר על הוראת שעה שתחול לשנה, ובשנה הזאת ניתנות האשרות, להערכתי מדובר בקבוצה של מאות או אלפים, בתום השנה הזאת ניתן יהיה לבחון סטטיסטית ובאחוזים כמה עזבו וכמה לא עזבו.

תומר ורשה: גם אם לא נהייה אופטימיים ונחשוב שכולם יעזבו, אני מניח שרוב רובם יעזבו מסיבה פשוטה כי נתנו להם משהו להפסיד, נתנו להם מנוף.

תומר ורשה: היום החבר'ה האלה לא חוקיים ואין להם מה להפסיד, הם יישארו פה כמה שאפשר עד שיעצרו אותם, אבל תן להם היום מנוף.

תומר ורשה: ברשותך כבוד היושב ראש, מה יקרה בעוד שנה?

יעקב כץ: אתה יודע ידידי תומר ורשה שבסופו של התהליך ומסיבה כזאת או אחרת, כי אני לא יודע לכמה יש כסף או לא, הדבר הזה יפה בתיאוריה אבל מעשית בפועל לא יפה כי אף מדינה לא תקבל אותם.

יעקב כץ: אתה דוחה את זה לעוד שנה.

יעקב כץ: אגב אני רוצה לומר לך שבעניין הזה הצלחת במשך כמה שנים לעשות עבודה יפה, רק על זה מגיע לך ציון.

יולי יואל אדלשטיין: עד היום לא אכפנו בגלל צווי הביניים שהיו.

שלמה מולה: כמה שנים הוא הצליח לעכב את זה?

יעקב כץ: שנתיים וחצי.

תומר ורשה: לא. שנה בלבד, בפחות משנה הצלחנו בצו ביניים ורק על ה- 200 איש.

תומר ורשה: אותי מעניין כמה משרד הפנים גירש בשנה הזאת לעומת היעדים ולעומת מספר השוהים הבלתי חוקיים.

תומר ורשה: מעל 10,000 גורשו?

יולי יואל אדלשטיין: זה לא העניין.

תומר ורשה: זה העניין, כי אם בשנה הזאת צלחתם לגרש נניח 2,000, 3,000 או 5,000 איש מול מספר שנכתב כאן על ידי מרכז המידע והמחקר של 280,000 שוהים בלתי חוקיים בשנת 2009 ומגורשים 3,000 או 4,000 בשנה מתי נצמצם כאן את הזרים?

יעקב כץ: אתה רוצה לצמצם את הזרים?

תומר ורשה: אני רוצה לקיים את מדיניות ממשלת ישראל.

תומר ורשה: אני הולך שנה קדימה.

תומר ורשה: אנחנו כאן ביולי 2011 אחר שנה שניתנו להם אשרות, מה שקרה שחלק גדול יעזבו משום שמי שלא יעזוב יודע שהיום הוא לא שוהה בלתי חוקי כמו שהוא היה קודם, אלא הייתה לו הזדמנות של שנה עם ויזה להיות פה, עכשיו קל יותר לעצור אותו כי יש את הפרטים שלנו.

יעקב כץ: החוק הזה הוא חוק מעניין, אני לא יודע כמה הוא מעשי והייתי רוצה לקבל את התגובות.

יעקב כץ: אנחנו כאן נערוך ישיבה  נוספת די מהר תוך שבוע שבועיים בנושא הזה, אני רוצה לקבל את התשובה של משרד הפנים עם ההערות שלהם.

יעקב כץ: הם רואים את זה בפעם הראשונה, נכון?

אורי אורבך: אם אתם כבר בודקים אני מציע מנגנון בו אפשר לחייב את כל העובדים, הן המסתננים והן העובדים הזרים שבתוך פרק זמן להירשם כדי להיכנס להסדר מהסוג הזה.

יולי יואל אדלשטיין: אני אומר לך חבר הכנסת אורי אורבך, לפני שנה וחצי כאשר פנו אלי מארגון יוצאי חוף השנהב, יש כאן כל מיני ארגונים, אחרי שהאו"ם החליט שהם סיימו את ההליך שלהם, נפגשתי איתם - - -

יעקב כץ: מה זאת אומרת סיימו את ההליך שלהם?

יולי יואל אדלשטיין: שהאו"ם החליט שהם כבר לא מדינת משבר.

יולי יואל אדלשטיין: הם נפגשו איתי וישבנו וסיכמנו ובניינו תהליך של עזיבה מרצון, הם הגיעו ונרשמו ומסרו טביעת אצבע כמו שעורך הדין תומר ורשה מציע - - -

תומר ורשה: מה המצב היום בחוף השנהב אתה יודע?

אורי אורבך: בוא נתחיל מה המצב בארץ ואז נפתור את הבעיה של  חוף השנהב.

יולי יואל אדלשטיין: הם באו ונרשמו ותיאמנו להם כולל הילדים, עזרנו להם להוציא מסמכים לנסיעה ובסופו של דבר כולם התפזרו ברוח.

אורי אורבך: ומה דינם החוקי של אלה שחתמו, הוא שונה מסתם שוהה בלתי חוקי?

יולי יואל אדלשטיין: זה לא משנה אם הוא חתם או לא חתם, זה סתם.

יולי יואל אדלשטיין: זו חתיכת נייר, הוא היה שוהה בלתי חוקי והוא נשאר שוהה בלתי חוקי.

יולי יואל אדלשטיין: הנייר לא משנה.

יולי יואל אדלשטיין: אני אומר לך שאני באופן אישי ישבתי איתם במשא ומתן, ישבתי עם יושבי ראש הוועד הזה, ישבו אצלי ויושבי הראש ביקשו להיות האחרונים בטיסה שתצא כדי שהם יוודאו שכל החברים שלהם יצאו, הם ביקשו שאני אתן להם הטבה להישאר כאן עוד שלושה חודשים.

יולי יואל אדלשטיין: זה לא מחזיק מים רבותיי.

יולי יואל אדלשטיין: מה זה לתת להם אשרות?

יולי יואל אדלשטיין: למה אני צריך לתת להם אשרות כדי לחזור לחוף השנהב?

יולי יואל אדלשטיין: לתת אשרה רבותיי זה רק לעודד עוד אנשים להגיע לכאן.

יולי יואל אדלשטיין: מזה 2004?

יולי יואל אדלשטיין: מחר יגיעו עוד 2005 מהי נקודת הייחוס הזאת 2004?

יעקב כץ: מאחר והחוק הזה הוצע על ידי חברי כנסת מכובדים, אני מבקש לדבר בכבוד.

יעקב כץ: בקשתי כוועדה אני מבקש שאתם תבחנו את הדברים שהובאו לידיעתכם בפעם הראשונה, תעירו את ההערות שלכם ואנחנו נעביר אותן גם למשרד האוצר וגם למשרד המשפטים וגם למשרד ראש הממשלה שיעירו את הערותיהם.

יעקב כץ: אנחנו הרי לא וועדה סטטוטורית אבל נניח שההמלצות שלנו תהיינה המלצות מוסריות, לפני שאני נותן את התמיכה שלי בחוק הזה או לא תמוך אני רוצה לדעת פרטים יותר מדויקים ומהי ההבנה המעשית של החוק הזה.

יעקב כץ: על פניו לי זה נראה חוק תיאורטי ולא נראה לי שהוא חוק מעשי.

יעקב כץ: אני חושב שיש כאן תחכום וניסיון למשוך זמן, כך זה נראה לי אלא אם ישכנעו אותי אחרת.

יעקב כץ: אני לא רואה מישהו שייתן ערבויות ומישהו שיקבל אותם.

יעקב כץ: זה נראה לי למשוך עוד שנה, או שהכלב ימות או שהפריץ ימות.

שלמה מולה: אדוני היושב ראש, אני בין חותמי הצעת החוק.

שלמה מולה: אני מוכרח להגיד שמדינת ישראל נכשלה כשלון טוטאלי בעניין העובדים הזרים, נודה על האמת, והיא ממשיכה להיכשל.

יעקב כץ: אני רוצה להגיד שפניתי לראש הממשלה מספר פעמים ונציגיו שהיו פה מסביב לשולחן ואמרתי גם מעל במת הכנסת וגם בפגישה מר אייל גבאי, ליוסי אדלשטיין יצא הדבר מהאוזניים, אמרתי שיש לערוך תכנית כוללת לעניין העובדים הזרים.

יעקב כץ: שימנה שר בנושא הזה משום שמספר הנכנסים גדול יותר מהיוצאים.

יעקב כץ: מגבול המצרי נכנסים יותר ממספר העולים החדשים למדינת ישראל.

יעקב כץ: ראש הממשלה ישב והנהן בראשו  - - -

שלמה מולה: אתה מאמין לו?

יעקב כץ: אני רוצה להאמין לראש הממשלה.

יעקב כץ: יש לנו ראש ממשלה אחד.

שלמה מולה: אני מבין שאתה מאמין לו גם בנושא הבנייה.

יעקב כץ: יצחק רבין זכרונו לברכה אמר, אנחנו מאמינים בני מאמנים ותמיד האמנו.

יעקב כץ: על כל פנים אנחנו מאמינים שגם בנושא הזה הוא ימנה שר והבנתי גם מהעוזרים שלו שהוא מטפל בעניין בדחיפות.

יעקב כץ: בעניין הזה אין היום שום מדיניות כוללת.

יעקב כץ: אתה צודק.

יעקב כץ: אני מוכרח להגיד שזו המסקנה המרכזית של הוועדה במשך השנתיים האחרונים, אין היום שום תכנית כוללת לגבי העובדים הזרים והשוהים הבלתי חוקיים.

שלמה מולה: אני אגיד לך שאני חושב שזה הסיפור של העובדים הזרים, כך זה היה.

שלמה מולה: מדינת ישראל היא בפחד ובמידה מסוימת בצדק, כתוצאה מכך היא לא אפשרה לפלסטינאים לבוא לעבוד בתוך מדינת ישראל ולכן הם מצאו חלופה לעובדים האלה.

שלמה מולה: אחר כך הגבול הפרוץ בדרום מייבא עוד אנשים.

שלמה מולה: אני מודע לכך וגם לתחכומים של האנשים כולל אנשים שהגיעו מאתיופיה.

שלמה מולה: עם העובדות האלה קשה מאוד להתווכח, אבל בסופו של דבר אנחנו גם מדינת עלייה, מדינת מהגרים.

שלמה מולה: כלומר אנחנו לא יכולים להיות אכזריים כמו מדינות אירופה ואחרות.

שלמה מולה: אנחנו צריכים לנהוג בכבוד ובחמלה באנשים שנמצאים כאן.

שלמה מולה: הצעת החוק לא באה להחליף את המדיניות שלכם, היא אולי באה לתת לכם כלים נוספים לצדקת דרככם ולטיעונים שלכם.

שלמה מולה: אני לא כל כך בטוח שכל הארגונים למיניהם הקיימים מייצגים את כל העובדים הזרים.

שלמה מולה: אני לא בטוח שהם מדברים בשם כל הזרים.

שלמה מולה: יש עולים חדשים בארץ גם מחבר העמים לשעבר וגם מאתיופיה ולכל קהילה יש בין 200 ל- 300 ארגונים, לך תדע אם כולם הם ארגון מייצג.

שלמה מולה: אבל זה ייתן לכם כלים ותאמרו שאתם רוצים לנהוג בהם בזהירות ובחמלה, תגידו שאתם פותחים את האפשרות להירשם ושאתם נותנים אשרת שהייה לשנה.

שלמה מולה: תאמרו להם דעו לכם שאם במשך השנה לא עמדתם בתנאים אנחנו נגרש אתכם באותו יום, אנחנו מעלים אתכם על המטוס ושולחים אתכם, ולא יעמוד שום שיקול הומניטארי או שיקול אחר.

יעקב כץ: מי אמר שזה עומד מבחינה משפטית?

שלמה מולה: יכול להיות, אני אומר שזה יהיה חלק מהנהלים שלכם.

שלמה מולה: אם יש כאן 250 או .

שלמה מולה: 300 בתהליך הזה יצאו אנשים מבלי שהמדינה תשקיע כסף ומאמץ, יצאו אולי 10,000, אני באמת לא יודע כמה יצאו אבל יכול להיות שכדאי לכם.

ניצן הורוביץ: מה אתם בכלל מפסידים?

שלמה מולה: הבאת את הדוגמה של חוף השנהב.

יולי יואל אדלשטיין: הם לא רוצים לחזור הביתה, הם רוצים לנסוע לאירופה וזה העניין.

יעקב כץ: אם המשרד שלכם יחליט שלא, ממילא זה ייפול.

יעקב כץ: תתאזר בסבלנות ואני אתן לך הזדמנות לענות.

שלמה מולה: אני אומר שעניי עירך קודמים.

שלמה מולה: מבחינתי שכל העובדים הזרים ילכו לגרמניה, לצרפת לבלגיה ולכל מקום.

שלמה מולה: אם הם יתרצו וילכו מכאן ואם תהיינה מדינות שתקלוטנה אותם אז עד רבה.

שלמה מולה: אני פונה אליך ותענה לי בכנות.

שלמה מולה: מגיעה אליך בחורה מאתיופיה ואתה יודע שהיא הסתננה, אם אני הייתי מראיין אותה הייתי אומר לך בדיוק אם היא אתיופית או מישראל, היא אומרת לך אין לי ניירות ומבקשת שנה לשהות בארץ ובעוד שנה בדיוק היא מבטיחה שהיא עולה למטוס וחוזרת לאדיס.

שלמה מולה: למה אתה תמנע ממנה ולא תאפשר את זה?

שלמה מולה: הצעת החוק הזאת אינה תקציבית, היא הצהרתית בלבד.

שלמה מולה: אומר משרד הפנים שהוא לא עושה פיילוט שנה, אל תעבירו הצעת חוק אלא תוציאו נוהל פנימי, תבקשו מאיתנו, מניצן הורוביץ, ממאיר שטרית, תגידו שאתם יוצאים על פי החלטה שלכם למבצע שמאפשר לאנשים לצאת.

שלמה מולה: מה אתה מפסיד מזה?

יולי יואל אדלשטיין: אני אסביר לך חבר הכנסת שלמה מולה, אני מציע והצענו בעבר.

יולי יואל אדלשטיין: אני אומר שאני מוכן להציע יציאה מרצון.

שלמה מולה: אבל אתה מגביל אותו לחודש חודשיים ומה זה שווה?

יולי יואל אדלשטיין: אני נותן לו שלושה חודשים להתארגן.

יולי יואל אדלשטיין: אני אעזור לו לצאת.

יולי יואל אדלשטיין: מה שמבקשים כאן זה להשאיר אותם פה שנה והוא יעשה משא ומתן מול אירופה.

יולי יואל אדלשטיין: אני לא מוכן לתת לו אשרה.

אורי אורבך: למה מתעקשים?

יעקב כץ: יש כאן שאלה עקרונית.

יעקב כץ: נמצא כאן נציג משרד המשפטים?

יעקב כץ: השאלה עקרונית.

יעקב כץ: בגמרא יש מושג של חצי עבד חצי בן חורין, יש מושג של חצי ויזה, חצי שהייה?

יעקב כץ: מה לגבי העתיד, האם הוא יוכל להשתמש בזה עם עורך דין אחר?

ניצן הורוביץ: לא.

יעקב כץ: אתה אומר לא אבל אני אומר לך שראיתי עורכי דין שיותר חכמים מהלא שלך.

יעקב כץ: אני חושב, ואני חייב להיות גלוי תומר ורשה, אני חושב שהכל תחכום והמגמה היא להשאיר אותם בארץ וזה למשוך זמן.

יעקב כץ: יפה מאוד שאתה עושה את זה כך וזו זכותך.

אורי אורבך: אבל יש אנשים שהם כבר עשר שנים.

יעקב כץ: אמרתי מי שחושב שיהיה אחד שירשם לתכנית הזאת ויעשה את הדבר הזה,  הוא הרי סיפר שהיו לו חבר'ה מחוף השנהב.

אורי אורבך: כמה עוזבים מרצון?

יעקב כץ: אי אפשר לקחת את כל הפקידות במדינת ישראל ואת כל המערכת הישראלית שאני חושב שהיא כל כך טובה.

יולי יואל אדלשטיין: סליחה אדוני היושב ראש, אם הוא בחור מגאנה שיחזור לגאנה ומשם יעבור לארצות הברית ולכל מקום שהוא רוצה, אני לא מפריע לו, הוא לא רוצה לגאנה.

יולי יואל אדלשטיין: זה העניין.

יולי יואל אדלשטיין: אני אומר שיעבור לניגריה?

יולי יואל אדלשטיין: שיחזור לגאנה ומשם יעבור לאן שהוא רוצה.

יעקב כץ: יוסי אדלשטיין, אתם קיבלת רק היום את הצעת החוק, תנו תשובה מסודרת.

יעקב כץ: משרד המשפטים בבקשה.

יעקב כץ: גם את רואה את החוק בפעם הראשונה.

לירון אדלר: נכון.

לירון אדלר: לגבי השאלה שלך בנוגע לוויזה, למשרד הפנים יש מספר סוגי ויזה והשאלה היא לא כל כך משפטית אלא שאלה של מדיניות.

לירון אדלר: לפי מה שאני מבינה משרד הפנים חושב שזו לא מדיניות מוצלחת.

לירון אדלר: אני לא יודעת בדיוק מה המדיניות של המשרד שלי כי אנחנו רואים את זה בפעם הראשונה.

לירון אדלר: זו יותר שאלה של מדיניות יותר משאלה משפטית כי יש כל מיני סוגי אשרות שאפשר לתת.

לירון אדלר: אם מדובר על הצעת חוק, אז זו הצעת חוק שוועדת שרים לא דנה בה עדיין ואין לנו לגביה את עמדת ממשלה.

יעקב כץ: אני אבקש התייחסות לפני וועדת השרים, כי בסופו של  יום מי שמחליט זו וועדת השרים וראינו רק אתמול איך שראש הממשלה כשהוא רוצה הוא מסובב את החוקים לרצונו.

ניצן הורוביץ: זה דיון בסוגיה על סדר היום.

אורי אורבך: אני מבקש ברמת המידע כי יש לי יותר שאלות מתשובות.

אורי אורבך: יש לי כמה  שאלות לנציגי הממשלה לפני החלטת השרים.

אורי אורבך: האם יש דוגמאות שהמדינה מכשירה בדיעבד עבריינות של שהייה בלתי חוקית, של תשלום, נותנת לזה הכשר לתקופת זמן מסוימת?

אורי אורבך: הרי זה עומד על הפרק וזה מה שמפריע לך.

שלמה מולה: זו לא בדיוק עבריינות.

אורי אורבך: אני אומר שהייה בלתי חוקית.

אורי אורבך: אני שואל את משרד המשפטים כרגע אם יש תקדימים לזה אז יכול להיות שזה לא דבר כזה מתועב לתת למישהו להיות חוקי באופן זמני של חצי שנה או שנה, אולי בהקשרים אחרים.

אורי אורבך: אולי בעבירות חנייה לפעמים מורידים חצי מהקנס ובלבד שאנשים ישלמו משהו.

אורי אורבך: דבר שני אני רוצה לדעת כמה אנשים בפועל לקחתם בכוח בשנים האחרונות מדי שנה והוצאתם.

אורי אורבך: ושאלה אחרת מאוד חשובה, כמה אנשים מרצונם עוזבים כמו עובדים מגאנה או ניגריה?

יעקב כץ: אני טוען שאף אחד לא ירשם לזה.

יולי יואל אדלשטיין: אני אומר שמי שרוצה עוזב.

יולי יואל אדלשטיין: אנחנו יכולים להוציא נתונים כמה עזבו בשנה האחרונה באופן חופשי.

שלמה מולה: אתה יכול לתת לנו הערכה של המספר שאתם הוצאתם וכמה עזבו מרצונם?

יולי יואל אדלשטיין: היום זה לא מחולק על פי מדינות או אוכלוסיות, זה נתון כולל של סך הכל.

יולי יואל אדלשטיין: בשנת 2009 גורשו כ- 5,000 איש.

יולי יואל אדלשטיין: יש לזה כל מיני סיבות.

אורי אורבך: הנתון הזה כולל מסתננים ואת כולם?

יולי יואל אדלשטיין: כשאני אומר מורחק אני מתכוון לשוהה בלתי חוקי.

יולי יואל אדלשטיין: אני לא עושה חתך של אוכלוסיות, מבחינתי תייר שנשאר פה, וחלקם הם כאלה תיירים שנשארו, מבחינתי הוא שוהה בלתי חוקי.

אורי אורבך: אלו מספרים מאוד קטנים, זה כלום.

יולי יואל אדלשטיין: 5,000 זה באמת כלום כי בשנת 2009 הוקמה רשות ההגירה והוקמה יחידת עוז.

שלמה מולה: איזה מספר הופיע בתכנית העבודה שלכם.

שלמה מולה: מה היה היעד?

יולי יואל אדלשטיין: 15,000.

שלמה מולה: זאת אומרת שליש.

יולי יואל אדלשטיין: שליש הורחקו והיו שם עוד 4,000 או 5,000 שיצאו מרצון, זה נתון לשנת 2009.

יולי יואל אדלשטיין: אלו המספרים ויש תהליכים, הוקמה רשות ההגירה, המשטרה הפסיקה לעבוד ויחידת עוז הוקמה.

יעקב כץ: כמה אנשים אתה צופה שיהיו מוכנים להפקיד 3,000 שקל ערבות, להירשם ולמסור ביומטרי ולהגיד שמוכנים אנחנו?

אורי אורבך: זה לא משנה כי נכנסים אותו מספר בחודשיים רק מהדרום.

יולי יואל אדלשטיין: אני לא רוצה לומר דברים לא מבוססים אבל יש לי תחושה שאלה שרשומים כעותרים היו רשומים בפרויקטים קודמים, תומר ורשה יתקן אותי אם אני טועה, הם היו רשומים בפרויקטים הקודמים של יציאה מרצון ולא יצאו וכעת הם הגיעו לגלגל חדש, זו תחושה.

אורי אורבך: זו גם התחושה שלי.

אורי אורבך: אני באמת רוצה להוציא את העובדים הזרים ואני לא עתרתי לבית הדין הגבוה לצדק, כלומר אנחנו רוצים אותו דבר שיהיו פחות עובדים בלתי חוקיים במדינת ישראל.

אורי אורבך: אנחנו מתווכחים ולא מחפשים תרוץ להשאיר אותם.

יולי יואל אדלשטיין: אני שואל שוב שאלה בסיסית.

יולי יואל אדלשטיין: למה אני צריך לתת אשרה למישהו שרוצה לצאת מרצון?

אורי אורבך: כי אתה דואג לעצמך ולא לו.

יולי יואל אדלשטיין: אם הוא רוצה לצאת מרצון שיצא למדינתו אחר כבוד ואם הוא רוצה להגיע אחר כך לארצות הברית שיבקש במדינתו.

ניצן הורוביץ: זה לא קורה.

ניצן הורוביץ: היושב ראש אומר שזה לא מעשי, אבל גם מה שאתם עושים זה לא מעשי.

אורי אורבך: כופים עליו עד שיאמר רוצה אני.

אורי אורבך: האם באמצעות האשרה הזמנית הזאת שניתן לו אני כופה אותו כדי שיגיד שהוא רוצה?

יולי יואל אדלשטיין: בעוד חצי שנה הוא יהיה באותו מצב.

אורי אורבך: יש כאן שתי בעיות.

יעקב כץ: אורי אורבך אתה מתעלם ממה שהוא אומר לך, הוא אומר לך שאחרי שנה, ואם נצא מנקודת הנחה שאמר ההוא מהאוצר והנהן בראשו שהם לא רוצים לצאת ואחרי שנה יעלה עניין אחר.

יעקב כץ: אני אתן דוגמה.

יעקב כץ: נניח שהחבר'ה של תומר ורשה שהוא שומר חוק, ב- 22 ביולי הם עברו את כל התהליכים והם פנו לבית המשפט שלנו כדי לנצל את כל הכלים החוקיים של מדינת ישראל על מנת לא לצאת.

יעקב כץ: ב- 22 ביולי לך לחפש אותם ולא תמצא אותם.

אורי אורבך: והיום אני מוצא אותם?

יעקב כץ: היום הם באים למשרד שלו כי הם יודעים שיש צו שאומר שאסור לגרש אותם.

אורי אורבך: תסביר לי עניין אחד, כשאני רוצה להוציא עובדים זרים ובעיקר לא חוקיים וגם את האחרים בהמשך ובאופן חוקי.

אורי אורבך: אני רוצה שלנו למדינה תהייה דרך להוציא אותם באופן נכון, חוקי, הומאני ושלא יגרם נזק לנו כמדינה מסודרת.

יולי יואל אדלשטיין: אני מוכן לעזור להם.

אורי אורבך: הכלי שאני נותן בידי המדינה באמצעות החוק הזה הוא הוא לגיטימציה הרבה יותר גדולה בכלים מוגברים להוציא עבריינים.

יעקב כץ: איזו מדינה מוכנה לקלוט אותם?

אורי אורבך: אז אני מחזיר אותם לגאנה.

יעקב כץ: זה לא נכון.

יולי יואל אדלשטיין: וכמה אחרים יכנסו בעקבות ההטבה שניתן.

יולי יואל אדלשטיין: בכל מסר שאתה מעביר מגיעים לפה בהמונים.

יעקב כץ: אני רוצה להציע הצעה, אורי אורבך, מתוך הנחה שחתמם על חוק רציני ולא חוק מתוחכם.

ניצן הורוביץ: אין כאן הוצאות, אתם חושבים שאנחנו נאיביים ואנחנו לא יודעים מה קורה, שאנחנו רוצים לשגע את המערכת, המצב הוא מצב אמיתי.

ניצן הורוביץ: יש כאן אנשים שנמצאים כאן שנים רבות ומשרד הפנים לא מצליח לגרש אותם, לא מצליח.

ניצן הורוביץ: היה מצליח לא היינו מגיעים לכאן בכלל.

יעקב כץ: אני מבקש שתשבו במשרדים שלכם ותשקלו בכובד ראש, תתנו את ההערות שלכם.

יעקב כץ: כדי להעביר חוק חברי הכנסת אורי אורבך וניצן הורוביץ  ושלמה מולה , לא צריכים אותי הם הולכים עם זה ישירות ומביאים אותו והממשלה תדון בוועדת שרים לחקיקה אם היא רוצה לעלות או לא.

יעקב כץ: אבל נניח שלוועדה הזאת יש איזה כוח מוסרי, אני רוצה לשמוע את כל ההערות ממשרדי הממשלה ולי חשובה מאוד דעת משרד ראש הממשלה בעניין, דעת משרד הפנים, דעת משרד האוצר, דעת משרד המשפטים.

יעקב כץ: צריך את כל ההיבטים ואורי אורבך אי אפשר בשנייה אחת ומהמותן שהוא ייתן לך תשובה.

יעקב כץ: זה לא רציני ולא מקצועי.

שלמה מולה: יוסי אדלשטיין, אני חוזר ושואל אותך, אתה אמרת שלחלק מהאנשים אין בעצם שום כתובת או אזרחות ,כלומר הם לא מספרים לכם את כל האמת.

שלמה מולה: במקרה שאדם חי תשע שנים והוא לא אומר לך שהוא מגאנה או שהוא מחוף השנהב או אתיופיה, תפסת אותו ואתה יודע שאם עורו שחור הוא אתיופי ואם יש לו תעודת זהות אתה משחרר אותו, אבל אם אין לו מסמכים והוא אומר לך שהוא לא יודע מיהו.

שלמה מולה: הוא אומר לך  שכדי שהוא  יוכל לשתף איתך פעולה הוא מבקש תקופת זמן מסוימת, הוא נותן לכך כתובת וערבות כספית, אתה קובע את סכום ואומר שעד לתאריך הזה הוא יוצא.

שלמה מולה: אם הוא לא יוצא אתה פשוט מחרים לו את הכסף.

שלמה מולה: אני לא יודע אם זה אפשרי או לא ואני גם לא יודע מה גובה הסכום  הנקוב במסגרת הצעת החוק.

שלמה מולה: אנחנו אומרים ומבקשים מכם תבחנו את זה בכובד ראש, תעשו פיילוט לתקופה זמן מוגבלת, תבחנו את המדיניות שלכם.

שלמה מולה: אם הדבר הזה מגדיל לכם את האופציה שאנשים יעזבו מרצון.

שלמה מולה: נניח שעוזבים עוד 2,000 או 3,000 בתוספת למה שאתם עושים, הרי השגנו מטרה.

שלמה מולה: אני מסתכל עליך בעיניים יוסי אדלשטיין ואני יודע שאתה רוצה בדיוק את מה שאני רוצה, אני יודע שאתה לא תעמוד ביעד שאתה מציב ואתה לא תוכל לגרש את האנשים האלה.

שלמה מולה: אתה לא תעמוד בזה וזו המציאות.

שלמה מולה: אנחנו באים ואומרים לך קח כלי.

שלמה מולה: הוא נתן לך דוגמה ואתם לא רציתם לאמץ אותה, הקנסות, הייתה הצעה לקנס ומשרד המשפטים התנגד ועיריית ירושלים באיזה מקום פתחה את האפשרות הזאת והורידו את הקנסות, הרבה כסף נכנס גם לעיריית ירושלים והאנשים שילמו.

שלמה מולה: זה בדיוק התהליך.

שלמה מולה: חברי הכנסת תבחנו את העניין ויכול להיות שתגיעו למסקנה שכדאי לכם.

שלמה מולה: אנחנו לא עומדים לכם עם הקנה על הרקה ואומרים שאם לא אנחנו נקדם את הצעת החוק.

שלמה מולה: תשקלו את העניין.

נועה רוט: אני מהג'וינט ואני כאן כי אנחנו מפעילים כעת תכנית פיילוט קטנה לחזרה מרצון - - -

יולי יואל אדלשטיין: יחד איתנו.

יולי יואל אדלשטיין: יש פיילוט של חזרה מרצון.

נועה רוט: זה מאוד קטן אבל כדאי להזכיר אותו.

נועה רוט: אנחנו עושים אותו גם עם ארגון ההגירה הבין לאומי.

נועה רוט: אנשים שחוזרים מקבלים שווי ערך כספי של עזרה כדי לפתוח עסק.

יולי יואל אדלשטיין: כן.

יולי יואל אדלשטיין: אמרתי בתחילת דבריי והיא משלימה אותם, אמרתי שאנחנו עושים פעולות כאלה.

נועה רוט: אנחנו רק התחלנו את הפיילוט, עזבו כמה קורבנות סחר.

יולי יואל אדלשטיין: 100 כבר עזבו, אני הוצאתי 100 בפרויקט הזה ואנחנו ממשיכים.

יולי יואל אדלשטיין: לא זה העניין.

נועה רוט: עוזבים למדינות אחרות בפרויקט הזה.

נועה רוט: אנחנו לא המצאנו את זה אלא לקחנו פרויקט שכבר קיים שדרכו אנשים פותחים עסק וזה בעיקר באפריקה.

נועה רוט: להזכיר ולהביא לידיעה שגם האופציה הזאת קיימת.

יעקב כץ: תודה רבה.

יעקב כץ: תומר ורשה בבקשה.

תומר ורשה: אנחנו מדברים על שנה, זה לא שבשנה הזאת ובפיילוט הזה למשרד הפנים לא יהיה את מי לעצור.

תומר ורשה: נניח שירשמו 10,000 או 20,000 הרי מדברים על 300,000 או 400,000 איש שהם בלתי חוקיים.

תומר ורשה: בשנה הזאת למשרד הפנים נשאר את מי לעצור.

תומר ורשה: בשנה הזאת כשיש את הפיילוט ועצרו אחרים ונבדוק מה קרה.

תומר ורשה: אומר יוסי אדלשטיין שניסו לתת להם שלושה חודשים לעלות למטוס וזה לא עבד.

תומר ורשה: אנחנו שואלים למה זה לא עבד.

תומר ורשה: אנחנו אומרים שהאשרה היא הדבר המכריע אז בואו ונערוך פיילוט של שנה שנניח ויחול על מכסה מסוימת, נקצוב אותה למשל ל- 5,000.

תומר ורשה: בעוד שנה נשב ואם עזבו נסמן V על הפיילוט ונוכל להמשיך אותו, לא עזבו יוכל יוסי אדלשטיין להגיד דיברתם סתם.

יעקב כץ: יוסי אדלשטיין שמע, הוא יביא את זה למנהלים שלו, ואני ארצה לשמוע גם את עמדת משרד המשפטים שקיבל את החומר, נשמע את משרד האוצר.

יעקב כץ: נמצאת כאן בת שבע פנחסוב מנהלת הוועדה ואבקש ממנה לכנס את הוועדה במהירות האפשרית יחד עם אורי אורבך, ניצן הורוביץ ושלמה מולה ונדון בזה פעם נוספת כשיהיו לנו תשובות מהמשרדים.

יעקב כץ: מאחר ולי הרעיון נראה רעיון מקורי ויש לו בו צדדים לכאן ולכאן נדון בו.

תומר ורשה: קודם כל אני מבקש להעמיד אותו באמת במבחן התוצאה ואולי אם לדעת משרד הפנים שנה זה זמן מוגזם אפשר להתחיל בחצי שנה ולערוך דיון מחודש בעוד חצי שנה.

תומר ורשה: לא בעוד חצי כמו שעשינו היום שעברנו שנה מבלי שקרה כלום.

תומר ורשה: בואו נאפשר ונקיים את הדיון בעוד חצי ונבחן אז את התוצאות.

תומר ורשה: למה פנינו בעצם לוועדה?

תומר ורשה: אדוני כבוד היושב ראש פנינו לשר וזה לא הלך.

תומר ורשה: אנחנו מנסים להשתמש בכלים הפרלמנטאריים והדמוקרטיים.

תומר ורשה: אנחנו מבקשים שהוועדה הזאת אולי תפנה בבקשה לממשלת ישראל לגבש תוך פרק זמן, נניח שלושה חודשים, איזו מדיניות או תכנית של עזיבה מרצון או שתאמץ את זה  או שתכין הצעה חלופית.

תומר ורשה: אבל לא שיצאו סתם דברים מהפה לאוזן ולא יקרה שום דבר ונפגש כאן שוב.

יעקב כץ: בשונה ממך, לצערי ניצן הורוביץ עם דברי החכמה שלו לא מבקר אותנו בכל ישיבת וועדה וגם אורי אורבך לא, אני מבטיח לו שאם הוא יהיה ראש הוועדה אני אבוא יותר, אני רוצה לומר לך שאם אתה היית יושב על הכסא שאני יושב היית רואה שהשאלה היא לא רק השאלה הפרטית שלך, אתה כעת עסוק בעניין הפיילוט ומבקש שנערוך את הניסיון.

יעקב כץ: אנחנו פנינו לראש הממשלה ואמרו לו שהנושא הזה צריך להיות מטופל על ידי שר.

יעקב כץ: זה נושא כל כך כבד שמורכב מכל כך הרבה פרטים ויש צורך להכין תכנית כוללת ושהשר ישב יום ולילה ושלא יצא מהחדר עד שיבוא עם תכנית שנוגעת בכל הפרטים ובכל הנושאים, בין היתר גם בפיילוט הזה.

יעקב כץ: אני מבין את הדרישה שלך, אתה מתעסק בבעיה נקודתית ולא במכלול.

יעקב כץ: אני מבין אותך אבל אני אומר שאם מדברים על תכנית התכנית צריכה לכלול את הכל מכל.

יעקב כץ: אינגואה פרד בבקשה, מתי הגעת לישראל, מה אתה עושה כאן, אתה רוצה להישאר כאן או לצאת ולחזור, האם אתה מאושר כאן.

אינגואה פרד: ראשית החלטתי להגיע לישראל כדי ללמוד עברית ולתמוך בישראל, אני מודה לכולכם.

אינגואה פרד: אני נציג של ארגון העובדים האפריקנים.

יעקב כץ: כמה עובדים יש לכם בארגון?

אינגואה פרד: אנחנו מייצגים את העובדים האפריקנים והסודנים ובודקים את הסוגיה של תשלום הכסף של עובד הזר לפי החוזה.

אינגואה פרד: אם אנחנו עובדים באשרה זה היה טוב.

יעקב כץ: אם העובדים כל כך מאושרים להגיע לישראל למה הם רוצים לעזוב.

יעקב כץ: גם אני מאושר להיות בישראל ולא רוצה לעזוב.

אינגואה פרד: אנחנו עושים מה שהממשלה מבקשת מאיתנו אם מסכימים שנהייה פה נהייה פה.

ניצן הורוביץ: הם מודיעים לכך שהם צריכים לעזוב ושהם לא יקבלו פה אף פעם מעמד.

אינגואה פרד: למשל משפחתי בקנדה.

יעקב כץ: מתי אתה רוצה לעבור לקנדה.

אינגואה פרד: הגעתי לישראל לפני 15 שנה.

אינגואה פרד: אשתי הייתה כאן לפניי עם הילדים.

יעקב כץ: 15 שנה לא ראית את אשתך?

אינגואה פרד: לא היא הגיע לכאן עם הילדים.

אינגואה פרד: .

יעקב כץ: מאיפה הגעת לכאן, מאיפה אתה במקור?

אינגואה פרד: הגעתי מניגריה.

יולי יואל אדלשטיין: הוא יכול לנסוע לניגריה ולבקש שם את האשרה לקנדה.

יעקב כץ: הוא שואל למה אתה לא יכול לחזור לאפריקה ולבקש ויזה שם.

אינגואה פרד: הקטגוריה שונה בגלל שאני נמצא בישראל, ישראל טובה ואמרתי את זה, אם נקבל את הויזה אני אוכל לנסוע לאפריקה ואוכל לחזור מתי שאני רוצה.

יעקב כץ: הוא אומר שאם יהיה לו אישור יתכן ויאפשרו לו כי אם הוא בא בלי אישור  - - -

ניצן הורוביץ: אדוני היושב ראש אולי שיכנס כתייר לפרק זמן.

יולי יואל אדלשטיין: אשתו קיבלה ויזה לקנדה והיא אזרחית קנדית, למה הוא לא יכול לקבל?

נועה רוט: היא לא קיבלה בישראל.

ניצן הורוביץ: לאשתו אזרחות קנדית ואין לו את הזכות להתאחד עם המשפחה בקנדה.

יעקב כץ: למה אתה לא יכול להיכנס לקנדה, הוא שואל אם אתה רוצה לחזור מחר לניגריה למה אתה לא יכול לקבל ויזה לקנדה היכן שאשתך נמצאת?

אינגואנה פרד: אני לא אמרתי שאשתי קיבלה ויזה מניגריה, אני אמרתי שאשתי בקנדה.

אינגואנה פרד: אני לא חוקי בישראל.

יעקב כץ: אשאל אותך שאלה ישירה, אם מחר אתה נכנס ליוסי אדלשטיין ואתה יושב אותו והוא אומר לך שיש לך אפשרות לשבת לשבוע שבועיים, מה מצבך אז?

אינגואה פרד: זה בלתי אפשרי, אני צריך לפחות אשרה לחצי שנה.

ניצן הורוביץ: עד שהוא קובע תור בשגרירות זה לוקח כמה חודשים.

יעקב כץ: תודה הבנו והתרשמנו ממה שאתה אומר, נודיע לך.

Alusane I.Swaray: אני הגעתי בשנת 1989.

Alusane I.Swaray: אני יושב ראש הארגון של העובדים מאפריקה.

Alusane I.Swaray: אם העמותה שהסדירה את כניסתנו לארץ הייתה מטפלת בעניין האשרות נכון המצב היה טוב.

Alusane I.Swaray: המצב באפריקה היום קשה למשל שלושה שהלכו לקולג' מתו מרעב.

Alusane I.Swaray: אף אחד לא רוצה לחזור לאפריקה כי יש שחיתות וזו הסיבה שאנשים יצאו לקנדה, אוסטרליה או לונדון כדי להביא אחר כך את המשפחה, אבל בהעדר ויזה אנחנו לא יכולים לעשות את זה ואני רוצה להבטיח שנעזוב בזמן.

יעקב כץ: תודה רבה.

יולי יואל אדלשטיין: אני מבקש להעיר הערה אחת שאנחנו צריכים לדעת, שיש פסק דין של בית המשפט העליון.

יעקב כץ: הבנתי שתומר ורשה עוזר לך ללקט אותם.

יולי יואל אדלשטיין: הוא צריך לדאוג שהם יצאו.

יולי יואל אדלשטיין: עד ה- 22 בחודש, הוא ימצא עוד דרך להשאיר אותם.

יעקב כץ: אנחנו מדינה דמוקרטית והוא עורך דין מכובד ואם הוא ימצא דרך אז כל הכבוד לו.

יעקב כץ: כל מה שאתה מצליח עם בית המשפט העליון, אני מברך אותך.

יעקב כץ: אתה מלמד אותנו איך לעבוד.

נתן גלעד: בעולם יש מודלים של חזרה מרצון, גם באירופה יוסי אדלשטיין במדינות שהגבולות נסגרים חדשות לבקרים, אבל המדינות כן מצליחות.

נתן גלעד: אני מציע ללמוד מה עושים במדינות אחרות ומה זה כולל.

נתן גלעד: יתכן שזה כולל את מה שעושים בישראל.

ניצן הורוביץ: זה לא רעיון הזוי.

ניצן הורוביץ: אתם לא מצליחים בדרך אחרת.

ניצן הורוביץ: אני לא מבין אתם חושבים שבאים להטריד את הממשלה בהצעות הזויות?

ניצן הורוביץ: אם הממשלה הייתה מצליחה לא היינו צריכים להציע.

יעקב כץ: הוא ראה את הצעת החוק בפעם הראשונה.

ניצן הורוביץ: הכלי הזה הוא הגיוני מאוד.

גלעד נתן: יש מודלים וחלק מהמודלים האלה מתייחסים להגירה למדינה שלישית ולא למדינת המקור.

גלעד נתן: שווה לבדוק את זה כי כעת אנחנו רואים עוד חצי שנה או שנה אז תתפוס אותם ב- 22 לחודש וכולם יגידו שהם פליטים ואז יש חצי שנה אשרה ויכול להיות שבחצי שנה שנה תוכל לסגור את זה.

יעקב כץ: אני מודה לכל הנוכחים, הישיבה נעולה.